Andrew Wiggins

**Endriu Kristianas Viginsas** (, g. ) – Kanados krepšininkas, rungtyniaujantis NBA lygoje besivaržančioje Majamio „Heat“ komandoje. Žaidė universitetinį krepšinį Kanzaso „Jayhawks“ komandoje.

2014 m. NBA naujokų biržos pirmajame rate pirmuoju šaukimu pasirinko Klivlando „Cavaliers“. Po priešsezoninių mainų persikėlė į Minesotos „Timberwolves“ komandą, su kuria buvo išrinktas metų naujoku. Po penkių su puse sezonų Minesotoje, 2020 m. buvo iškeistas į „Golden State Warriors“. 2022 m. išrinktas į pirmąsias karjeros NBA „Visų žvaigždžių“ rungtynes ir tapo lygos čempionu. 2025 m. vasario 6 d. Viginsas išmainytas į Majamio „Heat“ ekipą.

## Karjera universitete
2021 m. lapkričio 19 d. įsipareigojo žaisti Kanzaso universiteto krepšinio komandoje, nors sulaukė pasiūlymų iš Floridos valstijos, Kentukio ir Šiaurės Karolinos universitetų.

2014 m. vasario 28 d. Viginsas išrinktas vienu iš 10 pusfinalininkų Neismito metų universiteto žaidėjo apdovanojimui.

2014 m. kovo 31 d. pareiškė, jog dalyvaus 2014 m. NBA naujokų biržoje.

## Profesionali karjera
### Minesotos „Timberwolves“ (2014–2020 m.)
2014 m. NBA naujokų biržoje Klivlando „Cavaliers“ pasirinko jį pirmuoju šaukimu. Taip tapo antruoju kanadiečiu, pašauktu pirmuoju šaukimu NBA naujokų biržoje, po Anthony Bennett, kuris buvo pašauktas pirmuoju numeriu prieš metus, 2013 m. NBA naujokų biržoje, taip pat Klivlando klubo.

Rugpjūčio 23 d. buvo sudarytas trijų komandų sandoris, kuriame dalyvavo „Cavaliers“, Minesotos „Timberwolves“ ir Filadelfijos „76ers“. Pagal sandorio sąlygas Viginsas ir A. Bennett buvo išmainyti į „Wolves“ kartu su Thaddeus Young, tuomet žaidusiu „Sixers“ komandoje. „Cavaliers“ ekipa iš Minesotos gavo Kevin Love, o „Sixers“ komanda iš Minesotos gavo Luc Mbah a Moute ir Aleksejų Švedą bei 2015 m. pirmojo rato šaukimą iš Klivlando.

2014 m. spalio 29 d. savo NBA debiute pelnė 6 taškus sezono atidarymo rungtynėse, kurias 105:101 pralaimėjo Memfio „Grizzlies“ komandai. Balandžio 30 d. buvo išrinktas 2014–2015 m. sezono NBA metų naujoku.

2016 m. balandžio 13 d. Viginsas pasiekė naują karjeros rekordą, pelnydamas 47 taškus pergalėje 125:99 prieš Los Andželo „Lakers“ komandą ir tapo pirmuoju kanadiečiu, pelniusiu daugiau nei 40 taškų NBA rungtynėse.

2017 m. spalio 11 d. su „Timberwolves“ pasirašė penkerių metų 148 milijonų dolerių vertės sutarties pratęsimą.

2018 m. vasario 7 d., pralaimėjus 140:138 pratęsime prieš Klivlando „Cavaliers“, Viginsas pasiekė 6000 karjeros taškų. Būdamas 22 metų ir 349 dienų amžiaus, jis tapo šeštuoju jauniausiu žaidėju, pasiekusiu šį rezultatą.

### „Golden State Warriors“ (2020–2025 m.)
2020 m. vasario 6 d. Viginsas ir du naujokų biržos šaukimai išmainyti į „Golden State Warriors“ ekipą mainais už Jacob Evans, D'Angelo Russell ir Omari Spellman. 2022 m. sausio 27 d. išrinktas į pirmąsias karjeros NBA „Visų žvaigždžių“ rungtynes. NBA finale padėjo „Warriors“ komandai per 6 rungtynes nugalėti Bostono „Celtics“ komandą. Viginsas finalo serijoje vidutiniškai pelnė po 18,3 taško ir atkovojo po 8,8 kamuolio.

2022 m. spalio 15 d. pasirašė ketverių metų sutarties pratęsimą su „Golden State Warriors“, kurio vertė siekė 109 milijonus dolerių.

2024 m. kovo 24 d. tapo pirmuoju kanadiečiu NBA žaidėju, kuris per savo karjerą įmetė 1000 tritaškių.

### Majamio „Heat“ (2025–dabar)
2025 m. vasario 6 d. Viginsas buvo išmainytas į Majamio „Heat“ komandą penkių komandų mainų metu, kurių metu Jimmy Butler persikėlė į „Warriors“. Kovo 23 d. pelnė 42 taškus 122:105 pergalėje prieš Šarlotės „Hornets“ klubą.

## Statistika

### NBA
#### Reguliarusis sezonas

#### Atkrintamosios varžybos

### Universitetas

|-
| style="text-align:left;"|2013–14
| style="text-align:left;"|Kanzasas
| 35 || 35 || 32.8 || .448 || .341 || .775 || 5.9 || 1.5 || 1.2 || 1.0 || 17.1
|- class="sortbottom"
| style="text-align:center;" colspan="2"|Karjera
| 35 || 35 || 32.8 || .448 || .341 || .775 || 5.9 || 1.5 || 1.2 || 1.0 || 17.1
|}
## Asmeninis gyvenimas
Trys vyresnieji broliai Borisas (*Boris*), Kristianas (*Christian*) ir Džeimsas (*James*) taip pat buvo krepšininkai.

## Apdovanojimai ir pasiekimai
### NBA
* NBA čempionas (2022 m.)
* NBA „Visų žvaigždžių“ rungtynių žaidėjas (2022 m.)
* NBA metų naujokas (2015 m.)
* Pirmosios NBA simbolinės naujokų komandos žaidėjas (2015 m.)
### NCAA
* Pirmosios „Big 12“ konferencijos simbolinės komandos žaidėjas (2014 m.)
* „Big 12“ konferencijos metų pirmakursis (2014 m.)

## Išnašos

## Nuorodos
* Andrew Wiggins profilis „Basketball Reference“ 
* Andrew Wiggins NCAA profilis „Sports Reference“ 
* Andrew Wiggins profilis „NBA.com“
* Andrew Wiggins profilis „Proballers“
* Andrew Wiggins profilis „RealGM“